31. 3. 88 De Europæiske Fællesskabers Tidende Nr. L 87/1 - (Retsakter hvis offentliggørelse er obligatorisk) I RÅDETS FORORDNING (EØF) Nr. 839/88 af 28. marts 1988 om fuldstændig suspension af visse toldsatser, som anvendes af De Ti på import af varer fra Spanien og Portugal RÅDET FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, under henvisning til Akten vedrørende Spaniens og Portugals Tiltrædelse, særlig artikel 33 og 192, under henvisning til forslag fra Kommissionen, og ud fra følgende betragtning: Det er konstateret, at visse toldsatser, som De Ti anvender på importen af varer fra Spanien og Portugal, i løbet af den overgangsperiode, som er fastsat til Tiltrædelsesakten, falder til et niveau, som gør det økonomisk uberettiget at opkræve dem ; disse tøldsatser bør derfor helt suspenderes fra det tidspunkt, hvor. de når et niveau på 2 % eller derunder — / UDSTEDT FØLGENDE FORORDNING : Artikel 1 1. Opkrævningen af den told, som De Ti i henhold til Akten vedrørende Spaniens og Portugals Tiltrædelse anvender på følgende varer, som indføres fra Spanien og Portugal, suspenderes helt fra det tidspunkt, hvor denne told når et niveau på 2 % eller derunder : — varer , som er anført i bilag II til Traktaten, og som henhører under Rådets forordning (EØF) nr. 3796/81 af 29. december 1981 om den fælles markedsordning for fiskerivarer (?), senest ændret ved forordning (EØF) nr. 2315/86 ( ] — varer, som ikke er anført i bilag II til Traktaten. 2. Stk. 1 anvendes tilsvarende på specifik værditold, som ikke overstiger 2 %. Artikel 2 Denne forordning træder i kraft den 1. juli 1988. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 28. marts 1988. På Rådets vegne I. KIECHLE Formand () EFT nr. L 379 af 31. 12. 1981, s. 1. ( EFT nr. L 202 af 25. 7. 1986, s. 1.